Source: https://www.riigiteataja.ee/akt/12997834
Timestamp: 2018-12-10 02:31:07+00:00

Document:
Politseiameti põhimäärus – Riigi Teataja
Politseiameti põhimäärus
Vastu võetud 12.10.2007 nr 67
RTL 2007, 78, 1361
15.11.2007 nr 68 (RTL 2007, 88, 1476) 1.12.2007
§ 1. Politseiameti staatus
(1) Politseiamet (edaspidi amet) on Siseministeeriumi valitsemisalasse kuuluv valitsusasutus, millel on politsei juhtimisfunktsioon ja mis teostab riiklikku järelevalvet ning kohaldab riiklikku sundi seaduses ette nähtud alustel ja ulatuses.
§ 2. Ameti aruandekohustuslikkus
§ 3. Ameti eelarve, pangaarve, pitsat ja sümboolika
(1) Ametil on oma eelarve ja arvelduskontod e-riigikassas Riigikassa kontsernikonto koosseisus. Ameti kulud kaetakse riigieelarvest.
(2) Ametil on sõõrikujuline 35 mm läbimõõduga pitsat, mille keskel on väikese riigivapi kujutis. Sõõri ülemisel äärel on sõna «Politseiamet». Ametil on oma üld- ja kirjaplank.
(3) Ametil võivad olla muud kehtestatud korras registreeritud sümbolid.
Ameti tegevusvaldkond on politsei juhtimine ja arendamine.
2) analüüsib õiguskorda riigis, töötab välja politsei arengu- ja tegevuskavad ning teostab nende täitmise järelevalvet;
3) analüüsib, suunab ja kontrollib ameti halduses asuvate politseiasutuste (edaspidi allasutused) tegevust ning korraldab nendevahelist koostööd;
4) valmistab ette ja teeb ettepanekuid õigusaktide väljatöötamiseks või muutmiseks, annab arvamusi politsei tegevusvaldkonda puudutavate õigusaktide eelnõude kohta;
5) arendab koostööd teiste riigiasutuste, kohaliku omavalitsuse üksuste, valitsusväliste organisatsioonidega, avalikkusega ning välisriikide asjakohaste ametiasutuste ja rahvusvaheliste organisatsioonidega;
6) muude ülesannete täitmine, mis on pandud ametile seaduse, Riigikogu otsuse, Vabariigi Presidendi seadluse, Vabariigi Valitsuse määruse ja korralduse ning siseministri määruse ja käskkirjaga.
§ 7. Ameti juht
Ametit juhib politseipeadirektor.
§ 8. Politseipeadirektor
(1) Politseipeadirektor:
1) juhib ameti tööd ja korraldab politseipeadirektori asetäitjate, ameti struktuuriüksuste juhtide ning nõunike kaudu ameti pädevusse kuuluvate ülesannete täitmist;
2) koordineerib, suunab ja kontrollib kommunikatsiooniosakonna, politseikontrolli osakonna, rahandusosakonna, siseauditi osakonna ja teabeturbe osakonna tööd;
4) vastutab ameti tegevust korraldavate õigusaktide täpse ja otstarbeka täitmise eest ning annab aru siseministrile;
5) teostab teenistuslikku järelevalvet või annab selleks ülesande vastavalt käesoleva määruse 6. peatükile;
7) kinnitab ameti sisekorraeeskirja, asjaajamiskorra, raamatupidamise sise-eeskirja ja muud sisemist töökorraldust käsitlevad regulatsioonid, struktuuriüksuste põhimäärused, teenistujate ametijuhendid ja ametipalgad vastavuses kehtivate õigusaktidega;
8) moodustab nõuandva õigusega alalisi või ajutisi komisjone, nõukogusid ja töörühmi ning määrab nende ülesanded ja töökorra;
9) korraldab ameti valdusesse antud riigivara heaperemehelikku kasutamist kooskõlas «Riigivaraseadusega»;
10) esitab siseministrile ettepanekud ameti ja allasutuste tulude ja kulude eelarve kohta ning valvab eelarve täpse ja otstarbeka täitmise üle;
11) esitab siseministrile ettepanekuid ameti tegevusvaldkonna korraldamiseks;
(2) Politseipeadirektoril on õigus anda seaduse, Vabariigi Valitsuse määruse või korralduse või siseministri määruse või käskkirja alusel teenistusalastes küsimustes käskkirju.
(3) Politseipeadirektori äraolekul asendab teda politseipeadirektori asetäitja halduse alal, viimase puudumisel politseipeadirektori asetäitja politseitöö alal ning viimaste puudumisel aga muu politseiametnik. Politseipeadirektori lühiajalisel, mitte üle kahe nädala äraolekul, vormistatakse politseipeadirektori asendamine politseipeadirektori käskkirjaga, millest informeeritakse viivitamatult siseministrit ja Siseministeeriumi kantslerit. Käskkirja koopia edastatakse viivitamatult Siseministeeriumile. Politseipeadirektori asendamine muudel juhtudel vormistatakse siseministri käskkirjaga.
§ 9. Politseipeadirektori asetäitja
(1) Ameti koosseisus on kaks politseipeadirektori asetäitjat.
(2) Politseipeadirektori asetäitja halduse alal:
1) juhib osakonna juhtide kaudu väliskoostöö osakonna, teenistusosakonna, infosüsteemide osakonna ja logistikaosakonna tööd;
3) teeb politseipeadirektorile ettepanekuid politsei eelarve koostamise ja eelarvevahendite kasutamise kohta;
4) esindab ametit politseipeadirektorilt saadud volituste piires või volitab oma volituste piires ameti teenistujaid esindama ametit;
6) täidab muid politseipeadirektori poolt antud ülesandeid.
(3) Politseipeadirektori asetäitja politseitöö alal:
1) juhib osakonna juhtide kaudu kriminaalosakonna, liiklusjärelevalve ja korrakaitse osakonna ning analüüsi- ja planeerimisosakonna tööd;
(4) Politseipeadirektori asetäitjate tööülesanded, õigused ja vastutus sätestatakse politseipeadirektori käskkirjaga kinnitatud ametijuhendiga.
AMETI STRUKTUUR, STRUKTUURIÜKSUSTE PÕHIÜLESANDED JA STRUKTUURIÜKSUSTE JUHTIMINE
2) infosüsteemide osakond;
4) kriminaalosakond;
5) liiklusjärelevalve ja korrakaitse osakond;
6) logistikaosakond;
7) politseikontrolli osakond;
8) rahandusosakond;
10) teabeturbe osakond;
11) teenistusosakond;
12) politseikoostöö osakond.
§ 11. Osakonna struktuur ja pädevus
(1) Ameti osakonna koosseisu võivad kuuluda talitused.
(2) Osakond töötab välja oma valdkonna arendusprojektid ja tagab nende rakendamise, koordineerib ja kontrollib allasutuste tegevust oma valdkonnas, annab arvamusi ametile esitatud õigusaktide eelnõude kohta, töötab välja oma valdkonda kuuluvate õigusaktide eelnõud, korraldab lepingute väljatöötamist ja sõlmimist ning jälgib lepingutega võetud kohustuste täitmist.
(3) Osakonna struktuur ja põhiülesannete täitmisega kaasnevad ülesanded määratakse kindlaks struktuuriüksuse põhimäärusega.
§ 12. Analüüsi- ja planeerimisosakond
Analüüsi- ja planeerimisosakonna põhiülesanded on:
1) politsei arengu- ja tegevuskavade väljatöötamise koordineerimine;
2) politsei põhiülesannete täitmiseks vajaliku juhtimisteabe kogumine, töötlemine, analüüsimine ja vahendamine.
§ 13. Infosüsteemide osakond
Infosüsteemide osakonna põhiülesanded on:
1) politsei infotehnoloogia ja sidesüsteemide arendamine ja korraldamine ning nende hoolduse ja remondi tagamine;
2) politsei registrite ja muude andmekogude pidamiseks infotehnoloogilise toe tagamine.
§ 14. Kommunikatsiooniosakond
1) avalikkuse informeerimine ameti ja allasutuste tegevusest;
2) ameti allasutuste suhtekorralduse tegevuse suunamine;
3) politsei maine kujundmaine ja suhtekommunikatsiooni projektide juhtimine.
§ 15. Kriminaalosakond
Kriminaalosakonna põhiülesanded on:
1) politsei kriminaalvaldkonna tegevuse suunamine, korraldamine ja kontrollimine;
2) kriminaalasjade menetlemise ja jälitustegevuse analüüsimine;
3) jälitustegevuse auditeerimine ja kriminaalmenetluse kontrollimine;
4) kriminaalasjade kohtupraktika üldistamine tulenevalt politseitöö vajadustest ja eesmärkidest.
§ 16. Liiklusjärelevalve ja korrakaitse osakond
Liiklusjärelevalve ja korrakaitse osakonna põhiülesanded on:
1) politsei korrakaitsevaldkonna tegevuse suunamine, korraldamine ja kontrollimine, sealhulgas riikliku järelevalve teostamise, ennetustegevuse ning ohvriabiga seonduvas osas;
2) liiklusjärelevalve teostamise ning liiklusohutusalastes ja liikluskasvatusalastes üritustes osalemise suunamine, korraldamine ja kontrollimine;
3) väärtegude menetlemise analüüsimine;
4) politsei kriisireguleerimisalase tegevuse koordineerimine ja korraldamine;
5) korrakaitse valdkonna operatiivinfo kogumine ja analüüsimine;
6) kohtupraktika üldistamine väärteoasjades ja haldusasjades, tulenevalt korrakaitse valdkonna vajadustest ja eesmärkidest.
§ 17. Logistikaosakond
1) ameti ja selle allasutuste vallata antud riigivara haldamise ja majandamise korraldamine ning kontrollimine, riigivara üle arvestuse pidamine;
2) riigihangete korraldamine, ameti varustamine tööks vajalike materjalidega, ameti ja allasutuste varustamine transpordi, vormirõivastuse, relvastuse, erivahendite ja trükistega;
3) politseiasutuste värvifilmide töötlemine ja värvifotode tegemine.
[RTL 2007, 88, 1476 – jõust. 1.12.2007]
§ 18. Politseikontrolli osakond
Politseikontrolli osakonna põhiülesanded on:
1) ameti ja allasutuste teenistujate süütegude, sealhulgas distsiplinaarsüütegude tõkestamine ja avastamine ning õigusaktides ettenähtud juhtudel kriminaal-, väärteo-, distsiplinaar- ja jälitusmenetluse teostamine;
2) arvestuse pidamine politsei teenistujate üle, keda on karistatud kuriteo, väärteo või distsiplinaarsüüteo eest ning karistuspraktika analüüs.
1) politsei finantsmajandustegevuse analüüsimine, planeerimine ja suunamine;
2) ameti ja allasutuste eelarvete koostamine ja nende täitmise jälgimine;
3) ameti raamatupidamise korraldamine.
§ 20. Siseauditi osakond
Siseauditi osakonna põhiülesanded on:
1) siseauditite läbiviimine ametis ja allasutustes;
2) ameti sisekontrollialase tegevuse analüüsimine, suunamine, koordineerimine ja kontrollimine ning ettepanekute tegemine sisekontrollisüsteemide toimimise tõhustamiseks.
§ 21. Teabeturbe osakond
Teabeturbe osakonna põhiülesanded on:
1) riigisaladuse kaitse tagamise korraldamine ja allasutuste riigisaladuse kaitse alase tegevuse suunamine ja koordineerimine;
2) andmekaitse korraldamine, infosüsteemide turvapoliitika arendamine, rakendamise tagamine ning järelvalve.
3) [Kehtetu - RTL 2008, 59, 829 – jõust. 20.07.2008]
§ 22. Teenistusosakond
Teenistusosakonna põhiülesanded on:
1) politsei personalitöö, täienduskoolituse ja eriväljaõppe korraldamine, tööohutuse ja turvataktika meetmete väljatöötamine;
2) koostöös Sisekaitseakadeemiaga politseilise kutse- ja rakendusliku kõrghariduse arendamine, politseiasutustes politseikadettide õppetöö koordineerimine, pädevuseksamite korraldamine ja õppeprotsessi kvaliteedi hindamine;
3) ameti asjaajamise korraldamine;
4) ameti arhiivi, politseimuuseumi ja raamatukogu töö korraldamine;
5) karistusregistri pidamine ning päringutele ja teabenõuetele vastamine;
6) ameti ja allasutuste nõustamine juriidilistes küsimustes, ameti esindamine kohtutes ja riigi varaliste nõuete sissenõudmise korraldamine.
§ 23. Politseikoostöö osakond
Politseikoostöö osakonna põhiülesanded on:
1) ühtse organisatsioonikultuuri kujundamine ja arendamine;
2) rahvusvahelise koostöö korraldamine ja koordineerimine.
§ 24. Ameti struktuuriüksuste ja nende allüksuste juhtimine
(1) Ameti struktuuriüksuseid ja nende allüksuseid (edaspidi üksused) juhivad järgmised ametiisikud:
1) ameti osakonda juhib osakonna põhimääruses nimetatud ametiisik;
2) osakonna koosseisu kuuluvat talitust juhib talituse juhataja, talituse juhataja ametikoha puudumisel aga muu osakonna põhimääruses nimetatud või politseipeadirektori käskkirjaga määratud ametiisik.
(2) Iga üksuse juht peab tagama struktuuriüksuse põhimäärusega tema poolt juhitavale üksusele kinnitatud funktsioonide täitmise ning üksusele eraldatud ressursside sihipärase ja efektiivse kasutamise. Selleks üksuse juht:
(3) Struktuuriüksuste ülesanded, pädevus ja juhtimine ning struktuuriüksuse juhi ning struktuuriüksusse kuuluva talituse juhi pädevus sätestatakse politseipeadirektori käskkirjaga kinnitatud struktuuriüksuse põhimäärusega.
§ 25. Väljaspool struktuuriüksusi asuvad ametikohad
(1) Ameti struktuuri võivad kuuluda väljaspool struktuuriüksusi asuvate ametnike ametikohad.
(2) Väljaspool struktuuriüksusi asuvate ametnike tööülesanded, alluvus, õigused ja vastutus sätestatakse ametijuhendiga.
§ 26. Komisjon
(1) Politseipeadirektor võib ameti tegevusalas moodustada nõuandva õigusega alalisi ja ajutisi komisjone, nõukogusid, töörühmi ja juhtgruppe (edaspidi komisjon).
(2) Komisjon moodustatakse politseipeadirektori käskkirjaga, milles määratakse komisjoni ülesanded, töökord, pädevus ja otsustusõigus, esimees ja liikmed, ülesannete täitmise tähtajad ja komisjoni teenindamise eest vastutav ameti struktuuriüksus.
(3) Komisjoni liikmeks võib määrata teiste valitsusasutuste teenistujaid asutuse juhi ettepanekul. Väljaspool riigiteenistust olevaid isikuid võib komisjoni töösse kaasata nende nõusolekul.
(4) Komisjoni ülesannete täitmisest annab komisjoni esimees aru politseipeadirektorile, kui komisjoni moodustamisel ei ole määratud teisiti.
(5) Komisjonil on õigus pöörduda ameti struktuuriüksuste ja allasutuste poole tööks vajalike andmete ja dokumentide saamiseks.
(6) Komisjoni teenindav struktuuriüksus tagab komisjoni asjaajamise ja komisjoni koosolekute protokollimise.
(7) Siseministri poolt moodustatud komisjoni, mille teenindajaks on määratud Politseiamet, asjaajamise korraldamiseks määrab vastutava struktuuriüksuse politseipeadirektor.
(8) Käesolevas paragrahvis sisalduvad sätted laienevad teistele seaduse alusel moodustatud komisjonidele, kui seadusest või selle alusel antud õigusaktist ei tulene teisiti.
(1) Politseipeadirektor teostab teenistuslikku järelevalvet ameti ja allasutuste ametiisikute tegevuse seaduslikkuse ja otstarbekuse üle õigusaktidega ning käesoleva põhimäärusega määratud ulatuses ja korras.
(2) Politseipeadirektoril on teenistusliku järelevalve teostamisel õigus teha ettekirjutus akti või toimingu puuduste kõrvaldamiseks, peatada toimingu sooritamine või akti kehtivus või tunnistada akt kehtetuks.
(3) Politseipeadirektor tunnistab kehtetuks allasutuste juhtide ja teiste ametiisikute akte ja toiminguid, mis ei ole kooskõlas põhiseaduse, muu seaduse, Vabariigi Valitsuse määruse või korralduse, siseministri määruse või korralduse või politseipeadirektori käskkirjaga. Ebaotstarbekuse motiivil on politseipeadirektoril õigus tunnistada kehtetuks allasutuste juhtide ja ametiisikute akte ja toiminguid vastavalt «Vabariigi Valitsuse seaduse» §-le 100.
(4) Politseipeadirektor võib teenistusliku järelevalve korras teha politseipeadirektori asetäitjale, üksuse juhile, politseinõunikule või nõunikule ülesandeks materjalide ja seletuste kogumise akti andmise või toimingu sooritamise asjaolude väljaselgitamiseks.
Siseministri 15. juuli 2005.a määrus nr 63 «Politseiameti põhimäärus» tunnistatakse kehtetuks.
Määrus jõustub 1. novembril 2007. a.

References: § 1

§ 2

§ 3

§ 7

§ 8

§ 9

§ 11

§ 12

§ 13

§ 14

§ 15

§ 16

§ 17

§ 18

§ 20

§ 21

§ 22

§ 23

§ 24

§ 25

§ 26